# Keizó Obuči

|  |
| --- |
| Keizó Obuči |
| politik |
|
Keizó Obuči v roku 1998 |
|  |
| predseda vlády Japonska |
| **V úrade** 30. júl 1998 – 5. apríl 2000 |
| Panovník | Akihito |
|

|  |  |  |  |  |  |  |
| --- | --- | --- | --- | --- | --- | --- |
|  |  | Rjútaró Hašimoto
 |  | Joširó Mori
 |  |  |

 |
| Predseda Liberálno-demokratickej strany |
| **V úrade** 24. júl 1998 – 5. apríl 2000 |
|

|  |  |  |  |  |  |  |
| --- | --- | --- | --- | --- | --- | --- |
|  |  | Rjútaró Hašimoto
 |  | Joširó Mori
 |  |  |

 |
| Minister zahraničných vecí |
| **V úrade** 11. september 1997 – 30. júl 1998 |
| Premiér | Rjútaró Hašimoto |
| Hlavný tajomník kabinetu |
| **V úrade** 6. november 1987 – 3. jún 1989 |
| Premiér | Noboru Takešita |
| Biografické údaje |
| Narodenie | 25. máj 1937 Nakanojó, prefektúra Gunma, Japonské cisárstvo |
| Úmrtie | 14. máj 2000 (62 rokov) |
| Politická strana | Liberálno-demokratická strana |
| Alma mater | Univerzita Waseda |
| Profesia | politik |
| Rodina |
| Manželka |
Chizuko Onoová |
| Deti | 3 |
| Odkazy |
|  | Keizó Obuči (multimediálne súbory) |
|

|  |  |
| --- | --- |
|  |  Politický portál  Biografický portál |

 |

**Keizó Obuči** (jap. 小渕 恵三, \* 25. jún 1937, Nakanojó, prefektúra Gunma, Japonské cisárstvo – † 14. máj 2000) bol japonský politik. Bol predsedom vlády Japonska v rokoch 1998 až 2000.

Obuči sa narodil v prefektúre Gunma, vyštudoval Univerzitu Waseda a v roku 1963 bol prvýkrát zvolený do Národného zhromaždenia, čím sa stal jedným z najmladších zákonodarcov v japonskej histórii. Postupoval v radoch Liberálno-demokratickej strany, v rokoch 1979 až 1980 pôsobil ako riaditeľ Agentúry pre rozvoj Okinawy.

V rokoch 1987 až 1989 pôsobil ako hlavný tajomník kabinetu pod vedením Noboru Takešitu a bol to on, kto v roku 1989 formálne oznámil smrť cisára Hirohita a následne názov nového obdobia Heisei nového cisára Akihita.

V rokoch 1997 až 1998 ho vtedajší premiér Rjútaró Hašimoto menoval vo svojom kabinete ministrom zahraničných vecí a viedol rozhovory s Ruskom ohľadom Kurilských ostrovov, pričom Japonsko a Rusko vedú územný spor o štyri najjužnejšie Kurilské ostrovy.

V roku 1998 Hašimoto odstúpil z funkcie predsedu LDP, keď strana stratila väčšinu v Hornej snemovni a Obuči bol menovaný za jeho nástupcu. Keď parlament vymenoval nového premiéra, Obuči sa stal len druhým kandidátom LDP, ktorý nezískal podporu Hornej snemovne. Japonská ústava však stanovuje, že ak sa obe komory nedokážu dohodnúť na voľbe premiéra, voľba Snemovne reprezentantov sa považuje za voľbu parlamentu. Vďaka veľkej väčšine LDP v dolnej komore bol Obuči 30. júla 1998 formálne menovaný za premiéra nového kabinetu.

Obuči sa počas svojho funkčného obdobia pokúsil uzavrieť mierovú zmluvu s Ruskom, aby formálne ukončil druhú svetovú vojnu, a pokúsil sa oživiť stagnujúcu japonskú ekonomiku zvýšením verejných výdavkov a znížením daní z príjmov. Venoval úsilie odstránenia následkov výbuchu stratovulkánu Usu na ostrove Hokkaido.

Obuči utrpel 1. apríla 2000 ťažkú mozgovú príhodu a upadol do kómy v tokijskej univerzitnej nemocnici. Keď bolo jasné, že sa už nikdy nepreberie, 5. apríla ho na poste predsedu vlády nahradil Joširó Mori. Obuči zomrel 14. mája vo veku 62 rokov. Na štátnom pohrebe sa zúčastnili zahraniční funkcionári zo 156 krajín, medzi nimi generálny tajomník OSN Kofi Annan, americký prezident Bill Clinton a juhokórejský prezident Kim Dae-jung.

Obuči bol od roku 1999 nositeľom Radu peruánskeho slnka.

## Referencie

## Iné projekty

Commons* Commons ponúka multimediálne súbory na tému **Keizó Obuči**

## Zdroj

*Tento článok je čiastočný alebo úplný preklad článku Keizō Obuchi na anglickej Wikipédii.*